Ugledni hrvatski teatrolog, dramaturg i književnik te bivši uspješni intendant riječkog Hrvatskog narodnog kazališta Ivan pl. Zajc i član suradnik Hrvatske akademije znanosti i umjetnosti Darko Gašparović dobitnik je Svjetske nagrade za humanizam koju od 2007. godine dodjeljuje Ohridska akademija za humanizam.

Među dosadašnjim dobitnicima prestižne međunarodne makedonske nagrade su i indijski glazbenik i mirotvorac Ravi Shankar, srpska književnica i penovka Vida Ognjenović, njemačko-rumunjska nobelovka za književnost Herta Müller, ruski nobelovac za književnost Aleksandar Solženjicin, bivši predsjednik Međunarodnog PEN-a i kanadski književnik i filozof John Ralston Soul, engleski filmski i kazališni redatelj Peter Brook..